Diari Oficial de la Generalitat Valenciana


Sumari del DOGV 6082, del 19-08-2009 (2009/9563)

Informació pública amb el text resumit, de dues resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les entitats que tot seguit se citen: Fundació E&S de la Comunitat Valenciana, i Tribunal Arbitral de l'Il·lustre Col·legi d'Advocats de València TAV, Fundació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6082

Data del DOGV
:   19-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9563


Data del document
:   31-07-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * registre de documents
    * fundació

Informació pública amb el text resumit, de dues resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana de les entitats que tot seguit se citen: Fundació E&S de la Comunitat Valenciana, i Tribunal Arbitral de l'Il·lustre Col·legi d'Advocats de València TAV, Fundació de la Comunitat Valenciana. [2009/9563]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en que s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució de data, 6 de juliol de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana l'entitat denominada Fundació E&S de la Comunitat Valenciana, amb el número 94 C i classificar-la de caràcter educatiu i social. El seu domicili radicarà a Castelló de la Plana, Complex Parc Sud, carrer Pavías, 11-G4.  
La Fundació té com a objecte, segons l'article 6 dels seus Estatuts:   
1. Impulsar l'esperit empresarial i emprenedor dels jóvens, facilitant als estudiants i jóvens emprenedors ajudes o/i beques, destinades principalment als qui justifiquen falta de mitjans econòmics suficients per a accedir a una formació empresarial adient i de qualitat.  
2. La promoció, el desenrotllament i el foment de qualsevol classe d'activitats relacionades amb la formació, reciclatge i la millora professional dels treballadors, així com l'ensenyança de postgrau i educació en general.   
3. Promoure accions d'investigació docent, jornades, conferències, seminaris i cursos de formació i reciclatge professional continuat, que permeten millorar el rendiment, aptituds i capacitats de persones empleades, i millorar les possibilitats d'ocupació de les desocupades.  
Les prestacions de la Fundació s'atorgaran de forma no lucrativa.  
Segon. Per Resolució de data de 29 de juliol de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat Tribunal Arbitral de l'Il·lustre Col·legi d'Advocats de València TAV, Fundació de la Comunitat Valenciana, amb el número 514 V i classificar-la de caràcter cívic i social. El seu domicili radicarà a València, plaça de Tetuan, núm. 16.  
Constitueixen els fins de la Fundació, a la realització dels quals té afectat el seu patrimoni:   
Fomentar la cultura de l'arbitratge i la mediació, amb vista a la resolució dels conflictes que es plantegen als ciutadans, siguen de caràcter nacional o internacional, tant en dret com en equitat, amb subjecció al que disposen els presents Estatuts i a la Llei d'Arbitratge. Els arbitratges i mediacions pels quals les parts se sotmeten a la designació de l'Il·lustre Col·legi d'Advocats València o al seu degà, s'entendran sotmesos a l'arbitratge de la Fundació, circumstància aquesta que es posarà prèviament en coneixement de les parts.  
Procurar que, a través de la institució de l'arbitratge, administrada amb criteris d'economia i eficàcia, es contribuïsca a obtindre la tutela judicial efectiva consagrada en l'article 24 de la Constitució, a què tenen dret els ciutadans.   
La Fundació, ateses les circumstàncies de cada moment, tindrà plena llibertat per a projectar la seua actuació cap a qualsevol de les finalitats expressades en l'article anterior, segons els objectius concrets que, segons el parer del seu Patronat, resulten prioritaris.   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.   
El desenrotllament dels fins de la Fundació s'efectuarà a través d'algunes de les formes següents d'actuació:   
Per la Fundació directament, en les instal·lacions pròpies o alienes.   
Creant i cooperant a la creació d'altres entitats de naturalesa associativa, fundacional o societària.   
Participant o col·laborant en el desenrotllament de les activitats de qualsevol altra entitat no lucrativa, organisme, institució o persona de qualsevol classe, física i jurídica, que d'alguna manera puguen servir als fins perseguits per la Fundació.   
Seran beneficiaris tots els ciutadans afectats pels fins de la Fundació, tant persones físiques com jurídiques.   
També podran ser beneficiaris de la Fundació les institucions i entitats que, tenint fins semblants, realitzen activitats coincidents o complementàries amb les de la Fundació.   
La Fundació atorgarà amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 31 de juliol de 2009.- La secretària autonòmica de Justícia: Patricia Montagud Alario.